Miloš Raičković

Miloš Raičković (s. 2. joulukuuta 1993) on montenegrolainen jalkapalloilija, pelipaikaltaan keskikenttäpelaaja. Hän on pituudeltaan 187-senttimetrinen. Hän on pelannut kotimaansa lisäksi vajaat kaksi vuotta Malesiassa ja kesästä 2022 alkaen Etelä-Koreassa, jossa hän edustaa Seongnam FC:tä. Hän on voittanut Montenegron liigamestaruuden Budućnost Podgorican joukkueessa vuosina 2017, 2020 ja 2021.

Raičković pelasi Montenegron nuorisomaajoukkueissa. Hän pelasi Montenegron A-maajoukkueessa ensimmäisen kerran lokakuussa 2020 ystävyysottelussa Latviaa vastaan. Hän on pelannut 25. syyskuuta 2022 mennessä 14 A-maaottelua, joissa hän on ollut avauskokoonpanossa neljä kertaa.

Lähteet 

Montenegrolaiset jalkapalloilijat
Vuonna 1993 syntyneet
Elävät henkilöt